Държавен вестник, бр. 66, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  66
(б) Освобождаване от претърсване и кон­
фискуване на личен и официален багаж.
(в) Неприкосновеност на официалната до­
кументация, данни и други материали.
(г) Освобождаване от данъци, включително 
от ДДС, социалноосигурителни вноски върху 
заплати, допълнителни премии и добавки, 
плащани им от Секретариата за тяхната 
служебна работа.
(д) Освобождаване от имиграционни огра­
ничения и задължение за регистриране на 
самите служители и членовете на техните 
семейства, живеещи в същото домакинство.
(е) Защита и възможности за репатриране 
за тях и членовете на техните семейства, жи­
веещи в същото домакинство, равностойни 
на тези, предоставяни на представители със 
сравним ранг в дипломатическите мисии.
Член 21
Представители
Представителите се ползват от следните 
освобождавания за срока на изпълнение на 
своите отговорности в страната домакин, 
както и по време на тяхното пътуване на 
територията на страната домакин:
(a) Освобождаване от съдебни производства 
по отношение на изписани или изговорени 
думи, както и всички действия, извършени 
от тях при изпълнение на официалните им 
функции, дори след като престанат да бъдат 
представители.
(б) Освобождаване от претърсване и кон­
фискуване на личен багаж.
(в) Неприкосновеност на официалната до­
кументация, данни и други материали.
(г) Освобождаване от имиграционни огра­
ничения.
Член 22
Граждани на страната домакин и лица с 
разрешение за постоянно пребиваване 
Служители, експерти и административно-
технически персонал, които са граждани на 
страната домакин или лица с разрешение за 
постоянно пребиваване в страната домакин, 
или персонал, назначен от Министерството 
на здравеопазването на страната домакин, 
имат право единствено на привилегиите и 
имунитетите, посочени в член 20, алинея 1, 
точки a), б) и в). 
Член 23
Административно-технически и обслужващ 
персонал
Секретариатът има правото да назначава 
административно-технически и обслужващ 
персонал от лица, които са граждани на 
страната домакин, и лица с разрешение за 
постоянно пребиваване в страната домакин 
в съответствие със законодателството на 
страната домакин.
Член 24
Изключение от имунитета срещу съдебни и 
изпълнителни производства 
Служители, експерти и представители 
не се ползват с имунитет по отношение на 
граждански дела, заведени от трети лица за 
щети, произтичащи от пътно-транспортни 
произшествия, причинени от моторно пре­
возно средство, използвано от Секретариата, 
когато същите щети не са възстановими от 
застрахователно покритие.
Член 25
Цел на привилегиите и облекченията
1. Привилегиите и имунитетите по това 
споразумение се предоставят в интерес на 
Секретариата, а не за лични изгоди на от­
делни лица.
2. Тяхната цел е единствено да предоста­
вят свобода на действие на Секретариата при 
всички обстоятелства, както и пълна незави­
симост на посочените лица при изпълнение 
на техните задължения за Секретариата.
3. Компетентният орган на Здравната мрежа 
на ЮИЕ има правото и задължението да оттег­
ли имунитета на даден член на Секретариата 
във всеки случай, когато по усмотрение на 
същия орган имунитетът би възпрепятствал 
справедливото правораздаване и може да 
бъде отменен, без да се засягат интересите 
на Здравната мрежа на ЮИЕ, при информа­
ция, предоставена от Секретаря. Отказът от 
имунитет по отношение на юрисдикцията 
трябва винаги да бъде изричен. Отказването 
от имунитет от юрисдикцията при админи­
стративно производство не означава отказ 
от имунитета по отношение на изпълнение 
на решението, за което се изисква отделно 
отказване от имунитет. 
Член 26
Уведомяване
1. Секретариатът уведомява Министерство­
то на външните работи на страната домакин 
за имената на Ръководителя на Секретариата, 
на служителите, експертите и административ­
но-техническия персонал, както и за имената 
на членовете на техните семейства незабавно 
или най-късно в тридневен срок от датата 
на тяхното пристигане. Секретариатът освен 
това уведомява за прекратяване на мандата 
на Ръководителя на Секретариата или на 
всеки служител, експерт или член на адми­
нистративно-техническия персонал, както 
и когато е необходимо, за факта, че дадено 
лице е престанало да бъде член на тяхното 
семейство.
2. Ръководителят на Секретариата, слу­
жителите, експертите, административно-тех­
ническият персонал и членовете на техните 
семейства получават съответните документи 
за самоличност от Министерството на външ­
ните работи на страната домакин.